Түбән Камада 8 кеше исле газдан агуланган

	Түбән Кама районының Хутор Минькино авылында күңелсезлек килеп чыккан.	 Бер йортта дүрт бала һәм дүрт олы кешене күршеләре аңсыз килеш табып алалар. Аларны тиз арада Түбән Кама район хастаханәсенә озатканнар. Табиблар әйтүенчә, зыян күрүчеләр исле газ белән агуланганнар. Татарстанның Сәламәтлек саклау министрлыгы матбугат үзәге мәгълүматларына караганда, ике бала аеруча авыр хәлдә. Әлегә исле газның чыгу сәбәпләре ачыклана.  

Шәһри Казан

	№   |  	


